Stephen J. Cannell

Stephen Joseph Cannell (født 5. februar 1941 i Los Angeles, død 30. september 2010 i Pasadena) var en amerikansk manusforfatter, romanforfatter og skuespiller.

Cannell var en av de mest produktive av alle manusforfattere i USA. Han skapte blant annet 38 fjernsynsserier, for eksempel The A-Team, Scali, Hunter, Renegade, 21 Jump Street, Rockford tar over og Baretta, og skrev over 350 avsnitt av forskjellige serier. Dessuten skrev han et titall romaner.

Han startet som bilselger og lyktes å ta seg inn i fjernsynsbransjen til tross for at han led av dysleksi.

Cannell ble tildelt en Emmy og to Writer's Guild Awards. Han ble også nominert to ganger til Edgar og ble tilegnet en stjerne på The Hollywood Blvd. Walk of Fame.

Han var gift med Marcia Finch (8. august 1964 til hans død) og paret fikk fire barn.

Referanser

Eksterne lenker 

Krimforfattere fra USA
Skuespillere fra USA
Manusforfattere fra USA
Engelskspråklige forfattere